b'\n_START_ARTICLE_\nStavba Dr\xc5\xbeavnega zbora Republike Slovenije\n_START_SECTION_\nStavba\n_START_PARAGRAPH_\nOsrednji del zunanjosti stavbe je vhodni portal, ki sega do polovice prvega nadstropja in sloni na petih pilastrih iz pohorskega granita; vstop v stavbo s te strani je mo\xc5\xbeen preko \xc5\xa1tirih dvojnih hrastovih vrat. Portal dopoljuje ve\xc4\x8dje \xc5\xa1tevilo plastik, delo kiparjev Karla Putriha in Zdenka Kalina. _NEWLINE_Osrednji del notranjosti zavzema Velika dvorana, kjer potekajo seje Dr\xc5\xbeavnega zbora. Na povr\xc5\xa1ini 422 m\xc2\xb2 je 150 sede\xc5\xbeev._NEWLINE_V stavbi so \xc5\xa1e: Preddverje velike dvorane, Balkon, Mala dvorana, Veliki in mali salon, sejne sobe, knji\xc5\xbenica, \xc4\x8ditalnica, pisarne za poslance in osebje, kuhinja,..._NEWLINE_Na nasprotni strani \xc5\xa0ubi\xc4\x8deve ulice je Trg republike._NEWLINE_Od leta 1991 je poslopje dr\xc5\xbeavnega zbora povezano s sosednjo zgradbo na Tom\xc5\xa1i\xc4\x8devi, kjer je bil v \xc4\x8dasu SFRJ  Centralni komite Zveze komunistov Slovenije.\n_START_SECTION_\nZgodovina\n_START_PARAGRAPH_\nKvadratasto zgradbo, ki je bila zgrajena med letoma 1954 in 1959, je zasnoval arhitekt Vinko Glanz._NEWLINE_19. maja 2010 so v Ljubljani potekale \xc5\xa1tudentsko-dija\xc5\xa1ke demonstracije proti vladnemu zakonu o malem delu, ki so se pred stavbo dr\xc5\xbeavnega zbora spremenile v izgrede, ko so nekateri demonstrati obmetavali stavbo z razli\xc4\x8dnimi predmeti (prazne steklenice, granitne kocke, stoli,...), pri \xc4\x8demer je bil kulturno za\xc5\xa1\xc4\x8diten portal po\xc5\xa1kodovan. Samo \xc5\xa1koda zaradi razbitega stekla je zna\xc5\xa1ala okoli 27.000 evrov. Manj\xc5\xa1e po\xc5\xa1kodbe so prejele bronaste plastike kot povr\xc5\xa1inski kamen, ter vrata in podboji; popolnoma pa je bila uni\xc4\x8dena bakrena obloga spodnjega dela vrat._NEWLINE_27. avgusta 2011 se je v vhodni portal dr\xc5\xbeavnega zbora zaletel osebni avtomobil, ki je mo\xc4\x8dno po\xc5\xa1kodoval portalno plastiko.'